María Cecilia Dominguez. María Cecilia Domínguez (1981-yil 8-aprelda tugʻilgan) – argentinalik changʻi sportchisi va konstruktiv loyihalar boʻyicha mutaxasis. Sportchilik faoliyati. Maria yoshligida yengil atletika sport turi bilan oʻrta masofaga yugurish mutaxassisliklar boʻyicha shugʻullangan. Uning changʻi sporti bilan birinchi tanishuvi 20 yoshida, Bariloche munitsipaliteti jamoasida shugʻullanayotganda boʻlgan. Keyin u Argentina harbiylari jamoasiga qoʻshilgan. U sprint va taʼqib qilish kabi biatlonning turli yoʻnalishlariga ixtisoslashgan. Changʻi sportida Maria fristayl yoʻnalishiga ixtisoslashgan. U yetti marta biatlon boʻyicha Janubiy Amerika chempionligini qoʻlga kiritgan, oxirgi marta 2017-yil avgust oyida Chilida gʻoliblik shohsupasiga koʻtarilgan. Oʻsha yili u Serro katedralida nishonlangan Argentina qishki oʻyinlarida qatnashib, yaxshi natijalarga erishgan. Uning murabbiylari Argentina harbiylari jamoasining aʼzolari – Gaston Fanti, Damian Gutierrez va Serxio Martineslar hisoblanishadi. Pxyonchxan 2018. Xalqaro changʻi federatsiyasi Argentina terma jamoasi uchun kvotani kafolatlaganidan soʻng u 2018-yilgi Qishki Olimpiada oʻyinlarida qatnashish huquqini qoʻlga kiritgan, va ayollar oʻrtasidagi 10 ta yoʻnalish boʻyicha musobaqalarda qatnashgan. Bu bilan u qishki Olimpiya oʻyinlarida changʻi sportida qatnashgan birinchi argentinalik ayol sportchi boʻlgan. Shaxsiy hayoti. U San-Karlos de Barilocheda yashaydi va Centro de Capacitación Técnica de Bariloche oliygohida tahsil olgan. Maria Argentina armiyasining zaxiradagi askar va texnik konstruktori sifatida faoliyat yuritib kelmoqda. Maria Axel Nikolas Ciuffo bilan turmush qurgan, u Argentinani biatlon va changʻi sporti boʻyicha turli musobaqalarda ham himoya qilgan. Juftlikning bir nafar qiz farzandi bor.